Lav et referat af nedenstående tekst:

Tekst:
Sommer plejer at være lig med mange turister på torvet i Sæby. Men det omskiftelige vejr har sat sit præg på byen. Det er da også til at få øje på for de få, der har taget ophold på torvet, mens solens stråler for en kort stund titter frem. - Vi havde da regnet med, at der var flere hernede, det havde vi nok, siger Torben Thomsen. Han og familien er i denne uge taget i sommerhus i Sæby. - I går gik vi en tur i byen, hvor vi ville se på butikker, men så begyndte det jo lige pludselig at regne helt vildt. Så endte vi på et museum, og efter det tog vi hjem, fordi det fortsatte med at regne, fortæller Torben Thomsen. Og det har fået Torben Thomsen og familien til at ændre ferieplaner. - Vi skulle have været her til på lørdag, men vi har faktisk valgt at tage hjem i dag, fordi vi keder os lidt. Så hvis det skal regne alligevel, så kan vi lige så godt sidde derhjemme, siger familiefaren. Færre kunder i butikkerne Det er ikke kun sommerferiegæsterne, der er ved at være trætte af det ustadige vejr. Det er butikkerne i Sæby i den grad også. Normalt er juli den måned, hvor butikkerne omsætter for mest, men i år har det regnfulde vejr gjort, at butikkerne ligger langt under deres normale omsætningstal. - De køber bare det mindre, og det kan jeg se på mit eget budget og mine egne tal kontra sidste år, at der ligger jeg lidt lunt i svinget til den forkerte side desværre, siger Jette Johansen, der er formand for Sæby Handel og indehaver af flere tøjbutikker i byen. På torvet er caféejer Michael Christensen ved at gøre en rullende cocktailbar klar til dagens gæster. - Jeg vil sige, at jeg ligger 30 til 40 procent under i forhold til omsætningen sidste år, siger Michael Christensen, der er indehaver af Lanternen i Sæby. - Altså sidste uge og forrige uge plejer være de største uger. Og så det her - undskyld jeg siger det - lortevejr med regn og vind. Det kommer bare ikke på et godt tidspunkt, men vi må jo få det bedste ud af det, siger han. Modvind fra svækket norsk og svensk krone Udover vejret spænder den lave kurs på svenske og norske kroner også ben for butikkernes omsætning. - Der er også noget, der hedder valutakurser. Så alle vores svenskere og nordmænd, der kommer her, de er ikke så købestærke, som de plejer at være. Det er selvfølgelig et lille problem for os som by. På trods af nedgangen i omsætningen, holder Jette Johansen hovedet højt. - Det kunne da være lækkert, hvis vi fik blå himmel resten af sommeren.  Det lover de jo også, at det er på vej. Så håber jeg, der kommer flere til byen, og at der kommer den her fantastiske stemning, som der altid er her, siger hun. Se hele indslaget her:

Referat:
Juli tiltrækker normalt masser af turister til Sæby, men i år har det ustadige vejr lagt en dæmper på sommerstemningen.